section_heading: Klupska karijera
paragraph_text: Igračku karijeru započeo je u RK Zametu u kojem je nakon godina dokazivanja postao prvi vratar. Sezone 2000./01. i 2001./02. natjecao se u Kupu pobjednika kupova s Zametom. 2007. godine seli se u RK Poreč s kojim je pokazivao solidne rezultate i nakon prve sezone ulazi u natjecanje Challenger Kupa na kojem su došli do trećeg kruga. 2010. godine vraća se u matični Zamet s kojim 2012. godine dolazi do završnice Hrvatskog rukometnog kupa u kojem su izgubili od PPD Zagreba koji su ga sljedeće sezone doveli u svoje redove.